Siasa za migawanyiko na athari yake kwa nchi

SIASA ZA MIGAWANYIKO NA ATHARI YAKE KWA NCHI.

  Siasa za migawanyiko hutokea pale mwanasiasa mmoja katika taifa huungwa mkono na wafuasi wengine na kukataliwa na wengine. Siasa hizi mara nyingi hutokea wakati wote wanapoelekea katika uchaguzi mkuu. Mara nyingi huwa na madhara mengi katika jamii na nchi yote kwa ujumla kama ifuatayo. 
Husababisha kuenea kwa chuki miongoni mwa wanajamii katika jamii mbalimbali nchini. Wakati jamii moja au nyingine inapomuunga mkono kiongozi wao na itokee kuwa mmoja katika jamii yao anampinga mkono, chuki inaweza kuenea katika jamii kwani wote huwa na ari ya kumuunga mfuasi mmoja kwa umoja. 
Husababisha vifo katika jamii. Watu wanapomuunga mwanasiasa mkono na ipatikane kuwa ameshindwa na mpinzani wake, halaiki huweza kuzua vurugu na bila shaka katika zile harakati kutumia vifaa butu kupigana. Visa kama hivi huleta na kusababisha vifo vya binadamu wasio na hatia yoyote.
Husababisha mapendeleo. Mwanasiasa anapoungwa mkono na bila Shaka aibuke mshindi katika uchaguzi mkuu, yeye huweza kuipendelea jamii yake na wale waliompigia kura kuliko Jamii nyingne Katika hali hii watu huumia kwa kuwa wanaweza kunyimwa nafasi za kazi, kisa na maana eti walimuunga mtu asiyefaa mkono na kumpigia kura.
Huchangia katika maendeleo duni katika jamii. Kutokana na mgawanyiko wa kisiasa, mtu hujenga tu kule alikotoka na kuziacha sehemu nyingine kudidimia badala ya kuzijenga. Ukosefu wa miundomsingi kama vile hospitali husababisha watu kufa ovyoovyo kama nzi kwenye kidonda. 
Husababisha na kuchangia katika ugomvi wa rasilimali kwa njia isiyofaa. Watu wengine wanaweza kupewa vingi kuwaliko wenzao. Hii husababisha njaa miongoni mwa wananchi kwani kile wanacho Pewa na serikali hakiwezi kuwatasha wote kwani huwa finyu mno. 
Huchangia katika kuenea katika visa vya uhalifu nchini. Wanasiasa wanaweza wahadaa vijana barobaro wasio na nia maishani kutekeleza uhuni na ukatili katika nchi Mara vijana hawa wanapotumiwa na wanasiasa , huweza kupewa ujira ambyo ni mkia wa mbuzi tu. vijana hawa huweza kulalamika lakini malalamishi yao huanguka katika masikio ya kufa. Hili bila shaka husababisha kulipiza kisasi 
Husababisha kudorora kwa uchumi wa nchi, wakati migogoro inapotokea miongoni mwa wanasiasa na kuzua vurugu.Vita huweza kutokea na bila shaka husababisha uharibifu wa mali kama vile kuchomwa kuwa majumba ya kifahari  na magari pamoja na maduka yaliyo na bidhaa muhimu.Hii huchangia katika kudorora kwa nchi kwa kuwa nchi hujaribu kutafuta njia mbalimbali za kukadiria hasara iliyofanyika. 
kwa kweli siasa za magawanyiko huwa na athari nyingi sana katika taifa na inafaa wananchi waelezwa na kufundishwa umuhimu wa kushirikiana na athari za migawanyiko ya kisiasa.